दक्षिण कश्मीर में रविवार को अलग-अलग जगहों पर हुई मुठभेड़ के बाद प्रदर्शनकारियों और सुरक्षा बलों के बीच हुई झड़पों में दर्जनों अन्य घायल हो गये। पुलिस का कहना है कि अनंतनाग जिले में एक आतंकवादी ने सुरक्षा बलों के समक्ष समर्पण भी किया है। पुलिस के एक अधिकारी ने बताया कि बड़ी संख्या में आतंकवादियों की मौजूदगी की सूचना पर दक्षिण कश्मीर में कल रात एक साथ तीन जगहों पर घेराबंदी और तलाशी अभियान चलाया गया।